Pressemeddelelse

oktober 2016

PEUGEOT 3008 SUV blåstemplet med 5 stjerner i EuroNCAP

**Den nye PEUGEOT 3008, der introduceres i Danmark i slutningen af oktober, har netop opnået de maksimale 5 stjerner i EuroNCAPs crashtest. Sikkerhedspakke med bl.a. Automatisk nødbremsesystem, Front Kollision Advarselssystem, træthedsovervågning og skiltegenkendelse er standard på alle udstyrsniveauer på det danske marked.**

Sikkerhed i top

EuroNCAP har crashtestet den nye PEUGEOT 3008 SUV og ud fra resultatet har man tildelt 3008 SUV de maksimale 5 stjerner. Det blev bl.a. noteret, at kabinen forblev stabil ved front kollison og der var god beskyttelse af knæ og lårben for både fører og passager uanset størrelse og sidestilling.

3008 SUV scorede maksimum points ved sidekollision, hvor der var god beskyttelse af vitale kropsdele og ligeledes var der god beskyttelse mod piskesmæld ved sammenstød bagfra på både for- og bagsæder.

Der er mulighed for at udstyre den nye 3008 med en række forskellige features, der alle gør livet nemmere for føreren bl.a.: Automatisk nødbremsesystem, Aktiv vejbaneassistent, Aktiv træthedsovervågning, Skiltegenkendelse, Adaptive Cruise Control med Stop function og Active Blind-spot monitoring.

Netop Automatisk nødbremsesystem, Front Kollision Advarselssystem, træthedsovervågning og Skiltegenkendelse er standard på alle versioner på det danske marked.

Den nye 3008 SUV er således ikke alene en designperle, der giver en forførende køreoplevelse – den tilbyder også et højt niveau af sikkerhed, der placerer den blandt de bedste i segmentet.